Coba jelasin Sejarah dari Sekolah Kebangsaan Lormalong dalam bahasa melayu dong

Sekolah Kebangsaan Lormalong dalam Daerah Kunak. Sekolah ini terletak antara Jalan Kunak ke Lahad Datu. Jarak sekolah ini dari Pekan Kunak kira-kira 10 kilometer.

Sekolah ini dibina pada tahun 1965. Kewujudan sekolah ini  adalah atas dasar ehsan pihak Lembaga Kemajuan Tanah Negeri Sabah (LKTNS) bagi kemudahan pendidikan anak-anak peneroka di tanah rancangan ini. Ianya juga merupakan tangunggjawab sosial LKTNS terhadap para peneroka waktu tersebut. Pihak LKTNS telah mewartakan kawasan ini sebagai kawasan sekolah dengan rasminya kepada pihak Jabatan Pelajaran Negeri Sabah.

Para peneroka di Lormalong ini adalah terdiri daripada suku kaum Bajau dan Murut sahaja. Mereka adalah migran dari Pantai Barat Sabah iaitu Tuaran, Kota Belud,  Papar, dan Tenom. Peranan merakalah yang mengusahakan perladangan kelapa sawit. Seterusnya menjadi pola masyarakat di kawasan ini.

Pada peringkat awal, sekolah ini hanya di khususkan untuk anak-anak peneroka di kawasan Lormalong ini sahaja. Seramai 36 orang murid sahaja berdaftar (22 murid lelaki dan 14 murid perempuan) serta 3 orang guru yang diketuai oleh Cikgu Englan Tapaan selaku guru besar pertama sekolah ini. Struktur bangunan waktu itu hanya satu unit, hanya 3 bilik darjah dan diwujudkan kelas bercantum.

Seterusnya, pada tahun 1967, proses galakan ke sekolah dibuka kepada penduduk sekitar iaitu, luar Kampung Lormalong seperti Kampung Dasar Lama, Dasar Baru, Bumi Asli, Malaysia Plantitions, Madai dan Pangkalan Madai. Guru Besar waktu itu Cikgu Ahmad bin Wahid beserta 5 orang guru membuat bancian dan tinjauan ke kampung-kampung untuk menggalakkan ibubapa mengahantar anak mereka bersekolah di Sekolah Kebangsaan Lormalong. Bermula saat itu, murid sekolah ini bertambah dengan sambutan yang amat menggalakkan.